## Les titulacions universitàries més demandades baixen fins a 1,19 punts les seues notes de tall en la quarta adjudicació centralitzada per la Conselleria

*** Es tracta de l’última actualització de l’estiu, ja que les pròximes seran el 4, 11, 18 i 25 de setembre i l’última el 2 d’octubre
* Els estudiants poden consultar l’actualització de les notes de tall en la web universitats.gva.es**

La Conselleria d’Educació, Cultura, Universitats i Ocupació ha fet este dimecres la quarta adjudicació de places universitàries. Després de cada assignació les notes de tall dels deu graus universitaris amb les notes més altes en la primera adjudicació han baixat fins a 1,199 punts respecte a la nota inicial. En esta actualització ja s’observa que algunes notes s’han estabilitzat.

És la primera vegada que la Conselleria d’Educació centralitza esta adjudicació i les llistes d’espera a través d’una nova plataforma telemàtica. Amb esta iniciativa se simplifica el procés per a l’alumnat, ja que totes les places disponibles es comuniquen i assignen per orde de nota i preferència el mateix dia, en un procés similar al de l’adjudicació inicial de places.

Així, la variació de notes dels graus amb notes de tall més altes en la primera adjudicació és la següent:

1. Doble Grau en Física i Matemàtiques impartit a la Universitat de València: 13,578 (1a adjudicació); 13,345 (2n adjudicació); 13,294 (3r adjudicació); 13,294 (4a adjudicació). El que suposa 0,284 punts de diferència respecte a la primera adjudicació.

2. PARS en Enginyeria Aeronàutica (via grau en Enginyeria Aeroespacial) impartit per la Universitat Politècnica de València: 13,371 (1a adjudicació); 13,282 (2n adjudicació); 13,27 (3a adjudicació); 13,27 (4a adjudicació). 0,101 punts de diferència.

3. Doble grau en Enginyeria Informàtica i Matemàtiques impartit en la Universitat Politècnica de València: 13,333 (1a adjudicació); 13,114 (2n adjudicació); 13,016 (3a adjudicació); 13,016 (4a adjudicació). 0,317 de diferència.

4. Doble grau en Física i Matemàtiques impartit per la Universitat d’Alacant: 13,213 (1a adjudicació); 12,428 (2n adjudicació); 12,219 (3a adjudicació); 12,014 (4a adjudicació). 1,199 de diferència.

5. Grau en Medicina impartit per la Universitat de València: 13,202 (1a adjudicació); 12,803 (2n adjudicació); 12,803 (3a adjudicació); 12,803 (3a adjudicació). 12,803 (4a adjudicació). 0,399 punts de diferència.

6. Grau en Medicina impartit per la Universitat d’Alacant: 13,200 (1a adjudicació); 12,824 (2n adjudicació); 12,794 (3a adjudicació); 12,771 (4a adjudicació). 0,429 de diferència.

7. Grau en Enginyeria Aeroespacial impartit per la Universitat Politècnica de València: 13,176 (1a i 2n adjudicació); 13,038 (3a adjudicació); 13,038 (3a adjudicació). 0,138 de diferència.

8. Grau en Medicina impartit per la Universitat Miguel Hernández d’Elx: 13,163 (1a adjudicació); 12,781 (2n adjudicació); 12,781 (3a adjudicació); 12,781 (4a adjudicació). 0,382 punts de diferència.

9. Grau en Medicina impartit per la Universitat Jaume I de Castelló: 13,085 (1a adjudicació); 12,75 (2n adjudicació); 12,75 (3a adjudicació); 12,75 (4a adjudicació). 0,335 punts de diferència.

10. Doble Grau en Matemàtiques i Enginyeria Informàtica a la Universitat de València: 13,022 (1a adjudicació); 12,604 (2n adjudicació); 12,388 (3a adjudicació); 12,31(4a adjudicació). 0,712 punts de diferència.

Una altra de les novetats d’enguany és que l’actualització de les notes de tall de les universitats es va publicant en la web universitats.gva.es amb l’objectiu que els estudiants coneguen amb total transparència l’última nota d’accés per a cada titulació.

La pròxima adjudicació de vacants de totes les universitats públiques serà el 4 de setembre. A continuació, es realitzaran noves adjudicacions el 11, 18 i 25 de setembre i finalment el 2 d’octubre.

Fecha: 30/07/2025